Document ID: 32013D0401

POLIITTISTEN JA TURVALLISUUSASIOIDEN KOMITEAN PÄÄTÖS EUCAP SAHEL NIGER/1/2013,
annettu 23 päivänä heinäkuuta 2013,
Euroopan unionin Nigerissä toteuttaman YTPP-operaation (EUCAP SAHEL Niger) johtajan toimeksiannon jatkamisesta
(2013/401/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
ottaa huomioon Euroopan unionin YTPP-operaatiosta Nigerissä (EUCAP Sahel Niger) 16 päivänä heinäkuuta 2012 annetun neuvoston päätöksen 2012/392/YUTP (1),
sekä katsoo seuraavaa:
(1)
Poliittisten ja turvallisuusasioiden komitea on valtuutettu päätöksen 2012/392/YUTP 9 artiklan 1 kohdan nojalla tekemään Euroopan unionista tehdyn sopimuksen 38 artiklan mukaisesti Euroopan unionin Nigerissä toteuttaman YTPP-operaation (EUCAP SAHEL Niger) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.
(2)
Poliittisten ja turvallisuusasioiden komitea antoi 17 päivänä heinäkuuta 2012 päätöksen EUCAP SAHEL Niger/1/2012 (2) kenraali Francisco ESPINOSA NAVASin nimittämisestä EUCAP SAHEL Niger -operaation johtajaksi 17 päivänä heinäkuuta 2012 alkavaksi ja 16 päivänä heinäkuuta 2013 päättyväksi kaudeksi.
(3)
Neuvosto antoi 9 päivänä heinäkuuta 2013 päätöksen 2013/368/YUTP (3) EUCAP SAHEL Niger -operaatiota koskevan rahoitusohjeen voimassaolon jatkamisesta 31 päivään lokakuuta 2013 saakka.
(4)
Unionin ulkoasioiden ja turvallisuuspolitiikan korkea edustaja ehdotti 12 päivänä heinäkuuta 2013 kenraali Francisco ESPINOSA NAVASin toimeksiannon jatkamista EUCAP SAHEL Niger -operaation johtajana 17 päivästä heinäkuuta 201331 päivään lokakuuta 2013,
ON HYVÄKSYNYT TÄMÄN PÄÄTÖKSEN:
1 artikla
Jatketaan kenraali Francisco ESPINOSA NAVASin toimeksiantoa EUCAP SAHEL Niger -operaation johtajana 31 päivään lokakuuta 2013.
2 artikla
Tämä päätös tulee voimaan päivänä, jona se hyväksytään.
Sitä sovelletaan 17 päivästä heinäkuuta 2013.
Tehty Brysselissä 23 päivänä heinäkuuta 2013.

Labels: 18
15